জামাতের বিরুদ্ধে ভোটে কারচুপির বিএনপি-র

ওয়েব ডেস্ক: আজ বাংলাদেশে জাতীয় সংসদ নির্বাচন (Bangladesh Election)। ২০২৪ সালে সরকার পতনের ১৮ মাস পর এই নির্বাচন ঘিরে বাংলাদেশে (Bangladesh) তীব্র উত্তেজনা শুরু হয়েছে। শেখ হাসিনার নেতৃত্বাধীন আওয়ামী লীগ (Awami League) সরকারের পতনের পর, বর্তমানে প্রধান উপদেষ্টা মহম্মদ ইউনুসের (Muhammed Yunus) নেতৃত্বে অন্তর্বর্তী সরকার দায়িত্বে রয়েছে। এদিন সংসদ নির্বাচনের পাশাপাশি, ৮৪ দফা সংস্কার প্যাকেজ নিয়ে গণভোটও অনুষ্ঠিত হবে। নির্বাচনে অংশগ্রহণ থেকে নিষিদ্ধ শেখ হাসিনার দল।

নির্বাচন কমিশন সূত্রের খবর, ভোটগ্রহণ চলবে সকাল ৭টা ৩০ মিনিট থেকে বিকেল ৪টা ৩০ মিনিট পর্যন্ত। ২৯৯টি সংসদীয় আসনে ভোট হবে। এক প্রার্থীর মৃত্যুর জেরে একটি আসনের ভোট স্থগিত রাখা হয়েছে।

আরও পড়ুন: বাংলাদেশে ভোট শুরু হতেই এ কী ছবি?

উল্লেখ্য, এবারের নির্বাচনে অংশ নিচ্ছে ৫০টি রাজনৈতিক দল। বিভিন্ন দলের হয়ে প্রতিদ্বন্দ্বিতা করছেন ১,৭৫৫ জন প্রার্থী, পাশাপাশি রয়েছেন ২৭৩ জন নির্দল প্রার্থী। শান্তিপূর্ণভাবে নির্বাচন সম্পন্ন করতে প্রায় ৯ লক্ষ আইনশৃঙ্খলা রক্ষাকারী বাহিনীর সদস্য মোতায়েন করা হয়েছে বলে জানিয়েছেন বাংলাদেশের মুখ্য নির্বাচন কমিশনার এএমএম নাসির উদ্দিন।

ভোট ও গণভোট—দুই মিলিয়ে এই নির্বাচনকে দেশের রাজনৈতিক ভবিষ্যতের জন্য অত্যন্ত তাৎপর্যপূর্ণ বলে মনে করছেন পর্যবেক্ষকরা। এবারের নির্বাচনে মূল লড়াই বিএনপি ও তাদের প্রাক্তন মিত্র জামায়াতে ইসলামীর মধ্যে। রাজনৈতিক বিশ্লেষকদের একাংশের মতে, লড়াইয়ে এগিয়ে রয়েছে বিএনপি। বিশেষ করে প্রাক্তন প্রধানমন্ত্রী খালেদা জিয়ার ছেলে তারেক রহমানকে অন্যতম ফ্রন্টরানার হিসেবে দেখা হচ্ছে। ১৭ বছর নির্বাসনে থাকার পর সম্প্রতি ঢাকায় ফিরেছেন তিনি। নির্বাচনী প্রচারে কর্মসংস্থান, আইনশৃঙ্খলা জোরদার ও মতপ্রকাশের স্বাধীনতার প্রতিশ্রুতি দিয়েছেন তারেক রহমান।